Author: Milan
Last saved by: Chudá Viera
Company: HP

Správa zo zahraničnej pracovnej cesty
4 . zasadnutie Výkonného výboru COST asociácie
20.1.-22.1.2015

1.	Účastník ZPC:
Milan Dado, prof., Ing., PhD., Žilinská univerzita, Univerzitná 1, Elektrotechnická fakulta, dekan, AJ, NJ, RJ , (COST CSO člen, CNC,  člen Executive Board COST Association – (EB CA))
2.	Zahraničná pracovná cesta:
Belgicko, Brusel, COST Office, Brussels, Avenue Louise 149,  2. Executive Board meeting COST Association
3.	Rámcový program pobytu:
•	20.1.2015 13.30 hod. – 16.15 hod. cesta Žilina – letisko Schwechat, Brusel, služ. auto, lietadlo
•	21.1.2015 rokovanie (09:30 - 18:00), Miesto: Brusel, COST Office, Brussels, Avenue Louise 149
•	22.1.2015 rokovanie (09:30 - 16:00), Miesto: Brusel, COST Office, Brussels, Avenue Louise 149
•	22.12015 16.00 hod. – 22.30 hod. cesta Brusel, letisko Schwechat, Žilina lietadlo, stuž. auto (ŽU)
Úplný program rokovania je v prílohe tejto správy.
Kontaktná adresa: COST Office, Brussels, Avenue Louise 149

4.	Stručný priebeh rokovania:

•	Cieľom tohto zasadnutia EB COST asociácie bola príprava materiálov na nasledujúci COST CSO, ktorý bude vo februári t.r..
•	Po odsúhlasení formálnych bodov, prezidentka COST CSO Dr Angeles Rodríguez Peña, informovala o aktivitách v súvislosti s transformáciou programu COST v programe HORIZON 2020. 
•	Najdôležitejšími časťami zasadnutia boli témy spojené s fungovaním evaluačného systému (odsúhlasovania nových akcií a hodnotenia bežiacich a končiacich akcií) vrátane členstva vo Vedeckom výbore. SR predložila na členstvo vo Vedeckom výbore návrhy, ktoré boli pozitívne hodnotené. Problémom je však konflikt záujmov navrhnutých kandidátov, pretože všetci navrhnutí kandidáti na členstvo vo Vedeckom výbore zo SR sú súčasne členmi riadiacich výborov COST akcií (takáto situácia bola aj v prípade niektorých iných COST členských štátov). Z toho dôvodu bude potrebné s navrhnutými členmi do Vedeckého výboru rokovať, aby v prípade, že budú navrhnutí na zasadnutie CSO na  odsúhlasenie ich členstva vo Vedeckom výbore, ukončili účasť v MC COST akcií. V opačnom prípade bude potrebné navrhnúť urýchlene nových kandidátov na členstvo vo  Vedeckom výbore COST.  
•	Významnou časťou rokovania bola diskusia o komunikácii COST, kde sa navrhuje množstvo akcií pre zvýšenie informovanosti o programe COST v nových podmienkach. 
•	Ďalšie body rokovania nepovažujem za potrebné dávať do tejto správy, pretože budú predmetom nasledujúceho zasadnutia CSO a bude vhodnejšie o nich podrobnejšie informovať po zasadnutí CSO vo februári. 
Pozn.: Prezidentka COST Výboru starších predstaviteľov (SCO)  Dr Angeles Rodríguez Peña
predpokladá, že sa v jednotlivých členských štátoch budú organizovať informačné konferencie COST. Na niektorých z nich sa podľa možností zúčastní, z neformálneho  rozhovoru vyplynulo, že by rada navštívila aj Slovensko.   

5.	Odporúčané závery:

Komunikovať s navrhnutými členmi do Vedeckého výboru o možnostiach ukončenia ich členstva v Riadiacich výboroch COST akcií, aby sa predišlo konfliktu záujmu pri ich schválení do Vedeckého výboru. 
Odporúčam dať vyjadrenie k organizácii Ministerskej konferencie COST v roku 2016 na Slovensku.

6.	Prehľad prinesenej dokumentácie a miesto jej uloženia
Materiály sú prístupné u prof. Ing. Milan Dado, PhD. na EF ŽU. 
7.	Osobitne vyhodnotený očakávaný prínos ZPC
Informovanosť o aktuálnom vývoji v programe COST. Príprava akcií s tým súvisiacich. 
8.	Spôsob zverejnenia výsledkov ZPC, prenos získaných informácií
Informovať Sekciu vedy a techniky MŠVVaŠ. Zverejnenie správy na internete
Súhlasím so zverejnením správy na internete
Správu vypracoval: prof. Ing. Milan Dado, PhD.
Dátum: 26.1.2015
Správu schválil: